CELEX: 62015CN0513
Language: ro
Date: 2015-09-25 00:00:00
Title: Cauza C-513/15: Cerere de decizie preliminară introdusă de Lietuvos vyriausiasis administracinis teismas (Lituania) la 25 septembrie 2015 – UAB „Agrodetalė” și Lietuvos Respublikos žemės ūkio ministerija

14.12.2015   
            
            
               RO
            
            
               Jurnalul Oficial al Uniunii Europene
            
            
               C 414/20
            
         Cerere de decizie preliminară introdusă de Lietuvos vyriausiasis administracinis teismas (Lituania) la 25 septembrie 2015 – UAB „Agrodetalė” și Lietuvos Respublikos žemės ūkio ministerija
   (Cauza C-513/15)
   (2015/C 414/25)
   Limba de procedură: lituaniana
   
      Instanța de trimitere
   
   Lietuvos vyriausiasis administracinis teismas
   
      Părțile din procedura principală
   
   
      Părți interesate: UAB „Agrodetalė”, Lietuvos Respublikos žemės ūkio ministerija
   
      Întrebările preliminare
   
   
            
               1)
            
            
               Dispozițiile Directivei 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CE se aplică în ceea ce privește introducerea pe piața Uniunii Europene și înmatricularea vehiculelor de ocazie sau folosite fabricate în afara Uniunii Europene sau statele membre pot să reglementeze înmatricularea unor astfel de vehicule într-un stat membru prin norme naţionale speciale și să stabilească cerințele aplicabile înmatriculării lor (de exemplu obligația de a respecta cerințele Directivei 2003/37/CE)?
            
         
            
               2)
            
            
               Articolul 23 alineatul (1) litera (b) din Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CE coroborat cu articolul 2 litera (q) din aceeași directivă poate fi interpretat în sensul că prevede faptul că dispozițiile directivei sunt aplicabile utilajelor din categoriile Tl, T2 și T3 fabricate după 1 iulie 2009?